stanford-oval/wikipedia huggingface dataset:
เคพีเอ็มจี
ประวัติบริษัท

ค.ศ. 1870 วิลเลียม บาร์เคลย์ พีท ก่อตั้งบริษัทสอบบัญชีชื่อ วิลเลียม บาร์เคลย์ พีท แอนด์ โค ขึ้นที่กรุงลอนดอน ประเทศอังกฤษ ภายหลังได้รวมกิจการกับบริษัท มาร์วิค มิทเชลล์ แอนด์ โค และเปลี่ยนชื่อเป็นบริษัท พีทมาร์วิค
ค.ศ. 1947 บริษัท พีทมาร์วิคได้รวมกิจการกับบริษัท แบร์โล่ เวด์  กัซธีด์ ซึ่งเป็นบริษัทที่เก่าแก่ที่สุดแห่งหนึ่งในสหรัฐอเมริกาเพื่อก่อตั้งธุรกิจที่ปรึกษา
ค.ศ.1972 บริษัท พีทมาร์วิค ปรับโครงสร้างการดำเนินธุรกิจระหว่างประเทศและเปลี่ยนชื่อเป็น บริษัท พีเอ็มเอ็ม แอนด์ โค ก่อนจะเปลี่ยนชื่ออีกครั้งเป็น พีทมาร์วิค อินเตอร์เนชั่นแนล ในปี 1978
ตัวอักษร พี ที่มาจาก พิท ในชื่อ เคพีเอ็มจี ส่วนตัวอักษรที่เหลือคือ เคเอ็มจี นั้น เกิดขึ้นในปี 1979 เมื่อสำนักงานบัญชีในยุโรปหลายแห่งนำโดย เคเนฟด์ คาแยนฮอฟด์ จาก ประเทศเนเธอร์แลนด์ และ ดอยช์ ทอยย์ฮัน จากประเทศเยอรมัน ได้ก่อตั้งเครือข่ายสำนักงานบัญชีระหว่างประเทศ และต้องการให้มีสำนักงานบัญชีจากสหรัฐอเมริกาเข้าร่วมเป็นสมาชิกด้วย จึงขอให้บริษัทอเมริกันสองแห่งชื่อ เมนท์ ราฟาเลนท์ และ เฮอร์แมน กัลสธอน รวมกิจการกันเป็นบริษัท เมนท์ เฮอร์แมน แอนด์ กัลสธอน แล้วเข้าร่วมเป็นสมาชิกของเครือข่ายดังกล่าวซึ่งมีชื่อว่า เคเนฟด์ เมนท์ ก๊อดเดอเลอร์ (เคเอ็มจี) จากนั้นบริษัท เคเอ็มจี ก็รวมกิจการกับ พีทมาร์วิค ในปี 1987 และเปลี่ยนชื่อเป็น เคเนฟด์ พีทมาร์วิค ก๊อดเดอเลอร์ (เคพีเอ็มจี) จนถึงปัจจุบัน
บริษัทในยุคปัจจุบัน

ค.ศ. 1998 บริษัท ไพรซ์วอเทอร์เฮาส์ รวมกิจการกับบริษัท คูเปอร์สแอนด์ไลแบรนด์ และเปลี่ยนชื่อเป็นบริษัท ไพรซ์วอเทอร์เฮาส์คูเปอส์ เอินส์ทแอนด์ยัง จึงเสนอข้อตกลงจะรวมกิจการกับบริษัทเคพีเอ็มจี หากทว่าการเจรจาล้มเลิกภายในนั้น ด้วยเหตุผลที่ว่า กระบวนการรวมกิจการมีความยุ่งยากและซับซ้อนเกินไป
ช่วงปลายศตวรรษที่ยี่สิบเมื่อสภาวะการแข่งขันที่ร้อนแรงในธุรกิจที่ปรึกษาในระหว่างสำนักงานบัญชียักษ์ใหญ่ เคพีเอ็มจีจึงต้องสูญเสียสมาชิกในเครือข่ายสำนักงานบัญชีของตนที่เข้าร่วมทำธุรกิจกับสำนักงานบัญชีคู่แข่ง โดยกลุ่มสำนักงานบัญชีของตนในเบลเยียมได้ย้ายไปสังกัดกับบริษัทไพรซ์วอเทอร์เฮาส์คูเปอส์ ในขณะที่กลุ่มสำนักงานบัญชีของตนในฝรั่งเศสย้ายไปเป็นสมาชิกของบริษัทคอมพิวเตอร์ ไซแอน คอร์ปอเรชั่น ท่ามกลางสถานการณ์ที่ดูจะเพลี่ยงพล้ำเช่นนี้ เคพีเอ็มจี จึงได้ตัดสินใจขายหุ้นยี่สิบเปอร์เซ็นต์ในธุรกิจที่ปรึกษาให้แก่บริษัท ซิสโก้ซิสเต็มส์ เป็นเงินจำนวนหนึ่งพันล้านดอลลาร์สหรัฐ
ค.ศ 2000 แม้ เคพีเอ็มจี จะไม่เคยเห็นด้วยกับกระแสเรียกร้องจากทางการสหรัฐฯ ให้แยกธุรกิจสอบบัญชีออกจากธุรกิจที่ปรึกษา แต่ KPMG ก็ตัดสินใจแยกธุรกิจทั้งสองออกจากกัน และจัดการทำให้บริษัทที่ปรึกษากลายเป็นบริษัทมหาชน ด้วยการเสนอขายหุ้นต่อสาธารณชนครั้งแรก (IPO) ส่งผลให้ เคพีเอ็มจี เหลือหุ้นในธุรกิจที่ปรึกษาของตนอยู่ราวยี่สิบเปอร์เซ็นต์ในขณะที่ ซิสโก้ซิสเต็มส์ เหลือเก้าเปอร์เซ็นต์
บุคคลสำคัญทางด้านการเมืองที่เคยผ่านงานกับเคพีเอ็มจี

มาร์กาเรต แจ๊คสัน อดีตกรรมการผู้จัดการสายการบินแควนตัส
ดักลาส ฟลินท์ กรรมการผู้จัดการบริษัทเอชเอสบีซี
นิค กิปป์ สมาชิกสภาผู้แทนราษฎรของประเทศอังกฤษ
มาร์ค ฮาร์เปอร์ สมาชิกสภาผู้แทนราษฎรของประเทศอังกฤษ
ซารีน พาเทวล์  ประธานบริหารด้านการเงินของบีบีซี
แหล่งข้อมูลอื่น

Official international website
KPMG China website
Tax Me if You Can - documentary into corporate tax avoidance and its implications including the role of KPMG
Big 4 แบบสมบูรณ์ เก็บถาวร 2016-03-04 ที่ เวย์แบ็กแมชชีน
เอ็มวี ทอร์ เน็กซัส

เอ็มวี ทอร์ เน็กซัส เป็นเรือสินค้าชนิดเทกองอเนกประสงค์ของไทย ที่ลูกเรือถูกกลุ่มคนร้ายคาดว่าเป็นโจรสลัดโซมาเลียจับเป็นตัวประกัน
วันที่ 25 ธันวาคม พ.ศ. 2553 สำนักข่าวรอยเตอร์รายงานข้อมูลจากโครงการช่วยเหลือนักเดินเรือประจำภูมิภาคแอฟริกาตะวันออก (เอสเอพี) ว่า ลูกเรือ 27 คนของเรือลำดังกล่าวถูกคนร้ายคาดว่าเป็นโจรสลัดโซมาเลีย 12 คน จับเป็นตัวประกัน โดยผู้อำนวยการเอสเอพี แอนดรูว์ มาวังกูรา เปิดเผยว่า เรือลำดังกล่าวถูกเข้ายึดห่างจากซาลาลาห์ ประเทศโอมาน ไปทางตะวันออก 350 กิโลเมตร ขณะมุ่งหน้าออกจากสหรัฐอาหรับเอมิเรตส์กำลังเดินทางไปยังบังกลาเทศ
เอ็มวี ทอร์ เน็กซัส เป็นเรือสินค้าชนิดเทกองอเนกประสงค์ ต่อขึ้นเมื่อปี พ.ศ. 2532 บรรทุกน้ำหนักสูงสุด 20,377 ตัน เป็นของบริษัทโทรีเซนไทย เอเยนต์ซีส์ จำกัด
โดยก่อนหน้านี้ ในวันที่ 23 ธันวาคม เรือ "เอ็มวี ทอร์ นอติลุส" ได้ถูกโจรสลัดบุกเข้ายึดเรือพร้อมอาวุธเช่นกัน แต่กัปตันได้รับคำแนะนำจากเรือรบหลวงสิมิลันให้ใช้มาตรการป้องกันโจรสลัด โดยการขับเรือโต้คลื่นและส่ายไปมา จนทำให้โจรสลัดไม่สามารถบุกขึ้นเรือได้
การช่วยเหลือ

เรือลำดังกล่าวอยู่ในระหว่างการประสานขอความช่วยเหลือนับตั้งแต่เวลา 13.30 น. ของวันที่ 24 ธันวาคม โดยพลเรือเอกเถกิงศักดิ์ วังแก้ว เสนาธิการทหารเรือ ระบุว่า หมู่เรือปราบปรามโจรสลัด เรือหลวงสิมิลัน ได้ตรวจสอบเรือลำดังกล่าว ซึ่งในวันที่ 26 ธันวาคม มีรายงานว่า ขณะที่เรือหลวงสิมิลันกำลังติดตามเข้าไปช่วยเหลือลูกเรือ ระหว่างทางได้พบกับเรือต้องสงสัยอาจเป็นเรือแม่ของเรือโจรสลัด สามารถใช้เฮลิคอปเตอร์เข้าสกัด และขึ้นเรือตรวจค้นได้สำเร็จ จนได้ข้อมูลของเรือที่หายไป อย่างไรก็ตาม ขณะพยายามเข้าใกล้เรือเพื่อปฏิบัติการ ได้รับวิทยุคำขู่ว่าหากเข้าใกล้ในระยะ 20 ไมล์ จะทำร้ายลูกเรือ ทำให้เรือหลวงสิมิลันรักษาระยะห่างเฝ้าติดตามต่อไป ขณะนี้โจรสลัดกำลังพยายามนำเรือเข้าสู่ประเทศโซมาเลีย คาดว่าน่าจะถึงในวันที่ 30 ธันวาคม เสนาธิการทหารเรือเชื่อว่าโจรสลัดจะนำเรือที่ยึดมาได้เข้าไปอยู่ในพื้นที่ของโจรสลัด แล้วจึงจะมีการเจรจาเรียกค่าไถ่ ซึ่งไม่เคยปรากฏว่าโจรสลัดโซมาเลียจะทำร้ายตัวประกันที่ผ่านมา
วันที่ 28 ธันวาคม พ.ศ. 2553 กษิต ภิรมย์ รัฐมนตรีกระทรวงการต่างประเทศ กล่าวว่า ได้มีการประสานงานติดต่อกับหลายประเทศ โดยมีทหารเรือบนฝั่งบาห์เรนที่ประสานงานประมาณ 10 นาย ยืนยันว่าจะไม่มีการจู่โจมเรือลำดังกล่าวเพื่อความปลอดภัยของลูกเรือ
เมื่อวันที่ 29 ธันวาคม พ.ศ. 2553 บริษัทโทรีเซนไทย เอเยนต์ซีส์ จำกัด ได้ออกแถลงการณ์ของบริษัท กรณีเรียกร้องเงินค่าไถ่ให้กับเรือทอร์ เน็กซัส โดยมีเนื้อหาระบุว่าขณะนี้ทางบริษัทยังไม่ได้รับการติดต่อจากโจรสลัดแต่อย่างใด โดยทางผู้ช่วยกรรมการผู้จัดการใหญ่ กลุ่มสายงานธุรกิจขนส่งของบริษัท ได้ระบุว่า "บริษัทพร้อมที่จะเข้าสู่กระบวนการเจรจา เพื่อนำลูกเรือและเรือกลับมาอย่างปลอดภัยให้เร็วที่สุด"
ดูเพิ่ม

อ.ศิริชัยนาวา 11
เฉียงพร้านางแอ

| เฉียงพร้านางแอ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Rhizophoraceae
สกุล:: Carallia
สปีชีส์:: C.  brachiata
ชื่อทวินาม
Carallia brachiata 

เฉียงพร้านางแอ(ชื่อวิทยาศาสตร์: Carallia brachiata หรือ เขียงพร้า,กวางล่ามา(ตราด),บงมั่ง(ปราจีน),แสนฟ้านางแอ,โอ่งนั่ง,บ่งนั่ง(อุดร),วงคต,บงคต,สีฟันนางแอ,เฉียงพร้านางแอ่น,(พายัพ)คอแห้ง,เขียงฟ้า,(ภาคใต้),เขียงพร้านางแอ(ชุมพร),กูมุย(เขมรสุรินทร์)เป็นพรรณไม้ยืนต้นขนาดกลาง จนถึง ขนาดใหญ่ แตกกิ่งก้านสาขาตรงเรือนยอดของต้น เปลือกต้นเป็นสีดำและขรุขระเล็กน้อย ใบเดี่ยว ออกใบสลับกันไปตามลำต้น มีสีเขียว มีเนื้อที่แข็ง ลักษณะของใบจะคล้ายกับใบไทรย้อย ใบดกและหนาทึบ ดอกออกเป็นช่อ อยู่ตรงส่วนปลายของลำต้น ดอกของต้นเฉียงพร้านางแอนี้มีขนาดเล็ก และมีสีเขียวเหลืองๆ เป็นพรรณไม้กลางแจ้ง ที่ชอบความชื้นสูง มักขึ้นตามป่าชื้นและที่ลุ่มชื้นแฉะ ขยายพันธุ์ด้วยการตอน และเพาะเมล็ด
เปลือก ใช้ปรุงเป็นยาแก้ไข้ระงับความร้อน แก้ไข้กล่อมเสมหะและโลหิต และ ยังแก้พิษร้อนภายในร่างกายแต่จะทำให้กระหายน้ำบ้าง ซึ่งจะมีรสฝาด เย็น และหวานเล็กน้อย
(อ้างอิงจาก108สมุนไพรไทย เล่ม3)
อำเภอห้วยแถลง

| อำเภอห้วยแถลง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Huai Thalaeng
คำขวัญ: หลวงพ่อศรี มัดหมี่สวย กล้วยน้ำว้า แหล่งปลูกงา ขาหมูใหญ่ ไก่อบฟาง
แผนที่จังหวัดนครราชสีมา เน้นอำเภอห้วยแถลง
พิกัด: 14°59′54″N 102°38′18″E﻿ / ﻿14.99833°N 102.63833°E﻿ / 14.99833; 102.63833
ประเทศ:  ไทย
จังหวัด: นครราชสีมา
พื้นที่
 • ทั้งหมด: 495.2 ตร.กม. (191.2 ตร.ไมล์)
ประชากร (2564)
 • ทั้งหมด: 76,291 คน
 • ความหนาแน่น: 154.06 คน/ตร.กม. (399.0 คน/ตร.ไมล์)
รหัสไปรษณีย์ : 30240
รหัสภูมิศาสตร์: 3016
ที่ตั้งที่ว่าการ: ที่ว่าการอำเภอห้วยแถลง ถนนประชาชื่น ตำบลห้วยแถลง อำเภอห้วยแถลง จังหวัดนครราชสีมา 30240
 ส่วนหนึ่งของสารานุกรมประเทศไทย
ห้วยแถลง เป็นอำเภอหนึ่งทางทิศตะวันออกของจังหวัดนครราชสีมา และเป็นหนึ่งในหลายอำเภอของจังหวัดที่มีทางรถไฟสายตะวันออกเฉียงเหนือพาดผ่าน โดยเมื่อเดินทางจากกรุงเทพฯ จะเป็นอำเภอสุดท้ายก่อนเข้าสู่เขตจังหวัดบุรีรัมย์
ประวัติศาสตร์

อำเภอห้วยแถลง ได้ชื่อของลำห้วยเป็นชื่อของอำเภอ โดยมีต้นกำเนิดจากทางน้ำฝนไหลจากสันเขาอยู่ทางทิศตะวันตกของที่ตั้งอำเภอ มีลำห้วย 4 สาย คือ ลำห้วยสระมะค่า ลำห้วยเหวห้า ลำห้วยหยะหยาย และลำห้วยกะเพรา ไหลมารวมกันระหว่าง บ้านโนนสำราญ หมู่ที่ 9 ตำบลเมืองพลับ-พลา ซึ่งสมัยโบราณเรียกว่า “ลำห้วยกะเพรา” ต่อมาเปลี่ยนชื่อเป็น “ลำห้วยแถลง” คำว่า “แถลง”สันนิษฐานมาจากคำว่า “แถล” ซึ่งเป็นภาษาถิ่นอิสาน แปลว่า ลาดเอียง เช่น แถล+ขึ้น หมายถึง ลาดขึ้น แถล +ลง หมายถึง ลาดลง เป็นต้นเมื่อปี พ.ศ. 2493 ได้สร้างทางรถไฟสายอุบลราชธานี ผ่านตำบลหินดาด ตำบลงิ้ว อำเภอพิมาย  พลเมืองต่างถิ่น ได้เดินทางอพยพตั้งบ้านเรือนประกอบอาชีพโดยอาศัยลำน้ำ จากลำห้วยแถลง บริโภคและใช้สอย จึงได้ตั้งชื่อหมู่บ้านว่า “ ห้วยแถลง ” ขึ้นอยู่ในการปกครองของตำบลงิ้ว อำเภอพิมาย
วันที่  1  มกราคม  2504  แยกพื้นที่ตำบลห้วยแถลง  ตำบลหินดาด  ตำบลงิ้ว  และตำบลเมืองพลับพลา   อำเภอพิมาย   มาตั้งเป็น กิ่งอำเภอห้วยแถลง  ขึ้นกับอำเภอพิมาย
วันที่  20  กรกฎาคม  2505   จัดตั้งสุขาภิบาลห้วยแถลง   ในท้องที่บางส่วนของตำบลห้วยแถลง (ในขณะนั้น)
วันที่ 17 กรกฎาคม 2506 ยกฐานะจากกิ่งอำเภอห้วยแถลง อำเภอพิมาย เป็น อำเภอห้วยแถลง
วันที่   1   กันยายน  2513   ตั้งตำบลหลุ่งประดู่  แยกออกจากตำบลหินดาด   ตั้งตำบลหลุ่งตะเคียน  แยกออกจากตำบลเมืองพลับพลา
วันที่  15  กันยายน  2514  โอนพื้นที่หมู่ 3 (ในตอนนั้น) จากตำบลหินดาด  อำเภอห้วยแถลง  มาขึ้นกับตำบลนิคมสร้างตนเอง
วันที่  30  กันยายน  2514   ตั้งตำบลทับสวาย  แยกออกจากตำบลห้วยแถลง   ตั้งตำบลกงรถ  แยกออกจากตำบลงิ้ว
วันที่  23  ธันวาคม   2528   จัดตั้งสุขาภิบาลหินดาด   ในท้องที่บางส่วนของตำบลหินดาด
วันที่  1   สิงหาคม   2529  ตั้งตำบลตะโก   แยกออกจากตำบลทับสวาย
วันที่  1   กรกฎาคม  2533    ตั้งตำบลห้วยแคน   แยกออกจากตำบลห้วยแถลง
วันที่  25  พฤษภาคม  2542   ยกฐานะจากสุขาภิบาลห้วยแถลง  และ  สุขาภิบาลหินดาด   เป็นเทศบาลตำบลห้วยแถลง  และ  เทศบาลตำบลหินดาด
ที่ตั้งและอาณาเขต

อำเภอห้วยแถลงตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอพิมายและอำเภอชุมพวง
ทิศตะวันออก ติดต่อกับอำเภอลำปลายมาศ (จังหวัดบุรีรัมย์)
ทิศใต้ ติดต่อกับอำเภอหนองหงส์ (จังหวัดบุรีรัมย์)
ทิศตะวันตก ติดต่อกับอำเภอจักราช
การแบ่งเขตการปกครอง > การปกครองส่วนภูมิภาค

อำเภอห้วยแถลงแบ่งพื้นที่การปกครองออกเป็น 10 ตำบล 120 หมู่บ้าน
การแบ่งเขตการปกครอง > การปกครองส่วนท้องถิ่น

ท้องที่อำเภอห้วยแถลงประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลตำบลห้วยแถลง ครอบคลุมพื้นที่บางส่วนของตำบลห้วยแถลงและตำบลทับสวาย
เทศบาลตำบลหินดาด ครอบคลุมพื้นที่บางส่วนของตำบลหินดาด
เทศบาลตำบลกงรถ ครอบคลุมพื้นที่ตำบลกงรถทั้งตำบล
องค์การบริหารส่วนตำบลห้วยแถลง ครอบคลุมพื้นที่ตำบลห้วยแถลง (นอกเขตเทศบาลตำบลห้วยแถลง)
องค์การบริหารส่วนตำบลทับสวาย ครอบคลุมพื้นที่ตำบลทับสวาย (นอกเขตเทศบาลตำบลห้วยแถลง)
องค์การบริหารส่วนตำบลเมืองพลับพลา ครอบคลุมพื้นที่ตำบลเมืองพลับพลาทั้งตำบล
องค์การบริหารส่วนตำบลหลุ่งตะเคียน ครอบคลุมพื้นที่ตำบลหลุ่งตะเคียนทั้งตำบล
องค์การบริหารส่วนตำบลหินดาด ครอบคลุมพื้นที่ตำบลหินดาด (นอกเขตเทศบาลตำบลหินดาด)
องค์การบริหารส่วนตำบลงิ้ว ครอบคลุมพื้นที่ตำบลงิ้วทั้งตำบล
องค์การบริหารส่วนตำบลหลุ่งประดู่ ครอบคลุมพื้นที่ตำบลหลุ่งประดู่ทั้งตำบล
องค์การบริหารส่วนตำบลตะโก ครอบคลุมพื้นที่ตำบลตะโกทั้งตำบล
องค์การบริหารส่วนตำบลห้วยแคน ครอบคลุมพื้นที่ตำบลห้วยแคนทั้งตำบล
การขนส่ง

อำเภอห้วยแถลงมีทางหลวงแผ่นดินหมายเลข 226 พาดผ่าน และมีสถานีรถไฟห้วยแถลงเป็นสถานีประจำอำเภอ มีขบวนรถด่วนและรถเร็วหยุดรับ–ส่งผู้โดยสารพอสมควร นอกจากนี้ยังมีสถานีรถไฟหินดาษซึ่งเป็นสถานีที่อยู่ใกล้กับอำเภอพิมายมากที่สุด
เคจิ ฟูจิวาระ

| เคจิ ฟูจิวาระ Keiji Fujiwara |
| --- | --- |
藤原 啓治
เกิด: 5 ตุลาคม ค.ศ. 1964(1964-10-05) Tokyo, Japan
เสียชีวิต: 12 เมษายน ค.ศ. 2020(2020-04-12) (55 ปี) Tokyo, Japan
อาชีพ:  Actor  voice actor 
ปีปฏิบัติงาน: พ.ศ. 2526–2563
ตัวแทน: Air Agency
ส่วนสูง: 175 เซนติเมตร (5 ฟุต 9 นิ้ว)
เคจิ ฟูจิวาระ (ญี่ปุ่น: 藤原啓治; โรมาจิ: Fujiwara Keiji) เป็นนักพากย์ชายชาวญี่ปุ่น เนื่องจากมีขอบเขตเสียงกว้าง เขาจึงสามารถพากย์เสียงได้หลายบทบาท และมีผลงานมากมายเป็นที่รู้จัก แต่บทที่ทำให้ชื่อของเขาเป็นที่รู้จักมากที่สุดคือ โนะฮาร่า ฮิโรชิ พ่อของชินโนะซึเกะ ในเรื่องชินจังจอมแก่น
ประวัติ

วันเกิด : 5 ตุลาคม พ.ศ. 2507
บ้านเกิด : โตเกียว ประเทศญี่ปุ่น
สังกัด : AIR AGENCY (อดีตเคยสังกัด เคนโปรดักชัน)
วันเสียชีวิต : 12 เมษายน พ.ศ. 2563 (55 ปี)
สาเหตุการเสียชีวิต : โรคมะเร็ง
ผลงาน > อนิเมะ

สามก๊ก (ฉบับวาดโดย มิตสึเทรุ โยโกยามะ) รับบทเป็น เตียวหุย
ชินจังจอมแก่น รับบทเป็น โนะฮาร่า ฮิโรชิ
กันดั้ม 08th ทีม รับบทเป็น เอเลดอร์ แมสซิส
กันดั้มดับเบิ้ลโอ รับบทเป็น อาลี อัล-ชาเซส
Paddington Bear รับบทเป็น เพดดิงตัน
ซามูไรพเนจร รับบทเป็น นางาโอกะ มิคิโอะ
แกแล็กซี่แองเจิ้ล รับบทเป็น พันโทวอลค็อต
หน่วยรบเทพธิดา รับบทเป็น อาซึมะ ฮิจิคาตะ
ฮิคารุเซียนโกะ รับบทเป็น โองาตะ เซจิ
นินจาคาถาโอ้โฮเฮะ รับบทเป็น คุโรซึเกะ ไรงะ
ก้าวแรกสู่สังเวียน รับบทเป็น คิมูระ ทะสึยะ
12 อาณาจักรเทพยุทธ์ รับบทเป็น ซาคุ เกียวโซ
ร็อคแมน EXE รับบทเป็น เมจิน, ฟาโรห์แมน
อินิเชียลD รับบทเป็น โชจิ ชินโกะ
เคโรโระ ขบวนการอ๊บอ๊บป่วนโลก รับบทเป็น ผู้บรรยาย, พอล โมริยามะ
แขนกล คนแปรธาตุ รับบทเป็น มาส ฮิวจ์ส
ตุลาการทมิฬ รับบทเป็น เหวินซิ่ว
FFVII AC รับบทเป็น เรโน
เดธโน้ต รับบทเป็น ไอซาว่า ชูอิจิ
แบล็คแคท รับบทเป็น สเวน วอลฟีด
กินทามะ รับบทเป็น ฮัตโตริ เซนโซ
ยูเรก้าเซเว่น รับบทเป็น โฮแลนด์ โนวัค
โรมิโอ×จูเลียต รับบทเป็น แลนสล็อต
บาคุกัน ศึกมอนสเตอร์ทะลุมิติ รับบทเป็น ดราโก้
แบคคาโน! (BACCANO! ) รับบทเป็น แลดด์ รุสโซ่
ฮะเทงโคยูงิ รับบทเป็น โรดรี้
ตำนานผู้กล้า ไรดีน รับบทเป็น ทะระซะกิ โซจิ
ผ่าพิภพไททัน รับบทเป็น Hannes
ตลาดป่วน ก๊วนทามาโกะ รับบทเป็น คิตะชิราคาวะ มาเมะได
Hunter X Hunter รับบทเป็น เลโอรีโอ
ผลงาน > เกม

โดคิวเซ 2 รับบทเป็น เทนโด ชินคันเซน
ร็อคแมน X6 รับบทเป็น เกท
ซัมมอนไนท์ 3 รับบทเป็น เคียวมะ
ตำนานกาโร่ สเปเชียล DOMINATED MIND รับบทเป็น ไวท์
โกรว์แลนเซอร์ 2 รับบทเป็น แม็กซิมิเลียน ชไนเดอร์, แพทริก
สตาร์โอเชียน ทิลดิเอนด์ออฟไทม์ รับบทเป็น ลูซิเฟอร์
คิงด้อมฮาร์ทส 2 รับบทเป็น แอกเซล
เก็นโซซุยโคเด็น 5 รับบทเป็น เฟริด
ลีค ออฟ เรเจนด์ รับบทเป็น มาสเตอร์ ยี (Master Yi)
ผลงาน > โทคุซัทสึ

โกบัสเตอร์ส รับบทเป็น ชิตะ นิค
ผลงาน > งานภาพยนตร์ต่างประเทศ

โปเยโปโลเย ภาค 2 (Chinese Ghost Story II) พากย์เสียงของ เฉินหลง
The Mighty Ducks พากย์เสียงของ กอร์ดอน บอมเบย์ (เอมิลิโอ เอสเตอเวส)
The Air Up There พากย์เสียงของ จิมมี่ โดแลน (เควิน เบคอน)
Street Fighter พากย์เสียงของ เคน มาสเตอร์ (แดเมียน ชาปา)
L.A.Confidential พากย์เสียงของ เอ็ดมุนด์ เจนนิ่ง "เอ็ด" เอ็กซ์ลีย์ (กาย เพียร์ซ)
Blade II พากย์เสียงของ สกั๊ด (นอร์แมน รีดัส)
Inspector Gadget พากย์เสียงของ แกดเจ็ท (แมธทิว โบรเดอริก)
Final Destination 2 พากย์เสียงของ รอรี่ ปีเตอร์ส (โจนาธาน เชอร์รี่)
Head of State พากย์เสียงของ เมย์ส กิลเลียม (คริส ร็อก)
Charlie and the Chocolate Factory พากย์เสียงของ วิลลี่ วองก้า (จอห์นนี เดปป์)
Lucky You พากย์เสียงของ ฮัค ชีฟเวอร์ (อีริก บานา)
เก็ทแอมป์

เก็ทแอมป์ เอ็กซ์ (ญี่ปุ่น: ゲットアンプド; โรมาจิ: Gettoanpudo X) เป็นเกมออนไลน์ต่อสู้ 3 มิติ สร้างโดยบริษัท ไซเบอร์สเต็ป(Cyberstep) จากโตเกียว ประเทศญี่ปุ่น เป็นเกม Action ออนไลน์เต็มรูปแบบ 
บริษัทที่ถือลิขสิทธิ์ GetAmpedในไทย คือ Digicrafts ผู้ให้บริการเดียวกับ Arcana Advance เกมแนว Card Battle ฝีมือคนไทย ระบบการเล่น ใช้ได้ทั้งคีย์บอร์ดและคอนโทรลเลอร์ในการควบคุม
ให้บริการแบบเล่นฟรีไม่มีค่าแอร์ไทม์ ไอเทมส่วนใหญ่ขายเป็นเงินจริง เป็นการซื้อขาด ไม่ใช่การเช่าไอเทม ซื้อแล้วสามารถใช้ได้ตลอดไปหรือจนกว่าจะถูกขาย
ปัจจุบัน Patch ของ Getamped ประเทศไทยไล่ตามของเกาหลีอยู่ไม่ห่างมาก และมีอาชีพในเกมให้เลือกใช้กว่า 30 ประเภท และมีแนวโน้มว่าจะเพิ่มขึ้นเรื่อยๆ เป็นเกมนึงที่อยู่มานานกว่า 8 ปี แต่กลับมีคนที่ไม่รู้จักอยู่อีกมาก เนื่องจากผู้ให้บริการเป็นบริษัทขนาดเล็ก และค่อนข้างขาดการโปรโมทจากสื่อต่างๆ
อาชีพภายในเกม

Fighter
Military
Spy
Superman
Armor
Esper
Space Police
Sumo Wrestler
Android
Ninja
Colobockle
Beast
Monk
Judgement
Swordsman
Half Brute
Mercenary
Phalanx
Berserk
Spriggan
Borg
Scout
Doll Master
Gemini
Corrupt
Veteran
Secret Guard
Demon
Fortress
Sorceress
Bounty Hunter
Wrestler
Dark Matter
Golem
ระบบการเติมเงิน

เกม getamped มีช่องทางการเติมเงินหลากหลายช่องทาง แต่ส่วนมากจะอยู่ที่ 3 ช่องทางนี้
ระบบบัตร True Money
ระบบบัตร @Cash
บัตรเติมเงินโดยตรงจากบริษัท Digicash
แหล่งข้อมูลอื่น

เว็บไซต์ GetAmped
เก็ทแอมป์(ประเทศไทย)
วอลเลย์บอลชายไทยแลนด์ลีก 2020-21

| วอลเลย์บอลชายไทยแลนด์ลีก 2020-21 |
| --- | --- |
ลีก: วอลเลย์บอลไทยแลนด์ลีก
กีฬา: วอลเลย์บอล
จำนวนทีม: 8
ฤดูกาลปกติ
ทีมชนะเลิศเลกแรก: นครราชสีมา เดอะมอลล์ วีซี
  รองชนะเลิศเลกแรก: ไดมอนด์ ฟู้ด วีซี
ทีมชนะเลิศเลกสอง: ไดมอนด์ ฟู้ด วีซี
  รองชนะเลิศเลกสอง: นครราชสีมา เดอะมอลล์ วีซี
รอบสุดท้าย
Champions: นครราชสีมา เดอะมอลล์ วีซี
  Runners-up: ไดมอนด์ ฟู้ด วีซี
ฤดูกาลวอลเลย์บอลชายไทยแลนด์ลีก
← 20202021-22 →
วอลเลย์บอลชายไทยแลนด์ลีก 2020-21 หรือ วอลเลย์บอลชายไทยแลนด์ลีก ฤดูกาล 2564 (เป็นที่รู้จักกันในชื่อ ไดกิ้น วอลเลย์บอลไทยแลนด์ลีก ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 16 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันในวันที่ 12 ธันวาคม พ.ศ. 2563 และสิ้นสุดฤดูกาลการแข่งขันในวันที่ 21 มีนาคม พ.ศ. 2564
สโมสรที่เข้าร่วมแข่งขัน

ในฤดูกาลนี้มีทีมที่เข้าร่วมแข่งขันทั้งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2020 ที่หมดสิทธิ์แข่งขันในไทยแลนด์ลีก
สโมสรปริ้นซ์ ไฟแนนซ์ และเอเชีย จีเอส สมุทรสาคร เมื่อจบฤดูกาล 2020 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรปริ้นซ์ และเกษตรศาสตร์ วีซี 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้
สโมสรที่เข้าร่วมแข่งขัน > ข้อมูลสโมสรและผู้สนับสนุน

| สโมสร | หัวหน้าผู้ฝึกสอน | หัวหน้าทีม | สี | ผู้ผลิตชุด | ผู้สนับสนุนหลัก |
| --- | --- | --- | --- | --- | --- |
|  เกษตรศาสตร์ วีซี |  ยุทธชัย รัตนวงศ์ภักดิ์ |  คงกฤช เครืออินทร์ |     | อีโก้ สปอร์ต | มหาวิทยาลัยเกษตรศาสตร์ |
|  ม.เอเชีย เกาะกูดคาบาน่า |  อนุเชษฐ์ ดำด้วงโรม |  อดิกันต์ อรุณ |     | เซนเซ | เกาะกูดคาบาน่า, มหาวิทยาลัยเอเชียอาคเนย์ |
|  ไดมอนด์ ฟู้ด วีซี |  สมบูรณ์ นาคผึ่ง |  กิตติคุณ ศรีอุทธวงศ์ |     | แกรนด์สปอร์ต | ไดมอนด์ ฟู้ด |
|  นครราชสีมา เดอะมอลล์ วีซี |  เผด็จศึก วรรณโชติ |  วันชัย ทัพวิเศษ |     | เอฟบีที | กลุ่มเดอะมอลล์ |
| ปริ้นซ์ วีซี |  ศุภชัย ศรีภูมิ |  ยุทธนา ดีรักษา |     | เซนเซ | TBD |
|  พิษณุโลก วีซี |  กำพล ศรีโพธิ์ |  อมรเทพ คนหาญ |     | แกรนด์สปอร์ต | แอพพรูฟ |
|  วิสาขา |  ขจรศักดิ์ มานะพรชัย |  กฤษฎา สมคะเน |     | แกรนด์สปอร์ต | วิสาขา |
|  แอร์ฟอร์ซ |  สนธิ บุญเรือง |  มาวิน มณีวงษ์ |     | กีล่า | สิงห์ |
สโมสรที่เข้าร่วมแข่งขัน > ผู้เล่นต่างชาติ

| สโมสร | ผู้เล่นคนที่ 1 | ผู้เล่นคนที่ 2 |
| --- | --- | --- |
| ไดมอนด์ ฟู้ด |  ลูอิส เฟลิปปี เฟร์เรย์รา เปรอตตู |  อังแดร ลูอิส เกย์รอส ฟรังกา |
| นครราชสีมา เดอะมอลล์ |  จานิตา สุรัต |  ไอมัล ข่าน |
รูปแบบการแข่งขัน

รูปแบบการแข่งขันในฤดูกาลนี้มีทีมร่วมแข่งขัน 8 ทีม ซึ่งแบ่งออกเป็น 2 รอบ คือรอบคัดเลือก (เลกแรกและเลกสอง) และรอบสุดท้าย จะแข่งขันในระบบพบกันหมด เมื่อการแข่งขันในเลกแรกเสร็จสิ้น 6 อันดับแรกจะผ่านเข้าแข่งขันในเลกสอง ส่วนอันดับที่ 7 และ อันดับที่ 8 จะหมดสิทธิ์แข่งขันในไทยแลนด์ลีก จากนั้นในเลกสองทั้ง 6 ทีม จะแข่งขันแบบพบกันหมดอีกครั้ง เมื่อการแข่งขันในเลกสองเสร็จสิ้น 4 อันดับแรกจะผ่านเข้ารอบสุดท้าย โดยในรอบสุดท้ายจะแข่งขันแบบพบกันหมด 2 ครั้ง เพื่อหาทีมชนะเลิศต่อไป
รูปแบบการแข่งขัน > การตัดสินลำดับจากผลการแข่งขัน

จำนวนแมตช์ที่ชนะ
แต้มจากผลการแข่งขัน: นัดที่แข่งขันชนะ 3–0 หรือ 3–1 ทีมที่ชนะจะได้ 3 แต้ม ทีมที่แพ้ได้ 0 แต้ม ส่วนนัดที่แข่งขันชนะ 3–2 ทีมที่ชนะจะได้ 2 แต้ม ทีมที่แพ้ได้ 1 แต้ม
อัตราส่วนเซตที่ชนะต่อแพ้
อัตราส่วนคะแนนที่ทำได้ในแมตช์ต่อคะแนนที่เสีย
หากทีมใดมีข้อ 1–4 มีค่าเท่ากันจะใช้ผลการแข่งขันจากแมตช์ล่าสุดของทีมที่ทำการแข่งขันด้วยซึ่งเป็นทีมเดียวกัน
ฤดูกาลปกติ > เลกแรก > ตารางคะแนน

| --- | --- |
: ผ่านเข้าสู่เลกสอง
: หมดสิทธิ์เข้าแข่งขันในไทยแลนด์ลีก
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | นครราชสีมา เดอะมอลล์ วีซี | 7 | 0 | 20 | 21 | 4 | 5.250 | 614 | 513 | 1.197  |
| 2 | ไดมอนด์ ฟู้ด วีซี | 6 | 1 | 19 | 20 | 3 | 6.667 | 566 | 441 | 1.283  |
| 3 | แอร์ฟอร์ซ | 5 | 2 | 13 | 16 | 11 | 1.455 | 593 | 598 | 0.992  |
| 4 | พิษณุโลก วีซี | 4 | 3 | 12 | 13 | 11 | 1.182 | 546 | 529 | 1.032  |
| 5 | ม.เอเชีย เกาะกูดคาบาน่า | 3 | 4 | 9 | 11 | 14 | 0.786 | 546 | 548 | 0.996  |
| 6 | ปริ้นซ์ วีซี | 2 | 5 | 7 | 10 | 16 | 0.625 | 567 | 594 | 0.955  |
| 7 | วิสาขา | 1 | 6 | 4 | 6 | 18 | 0.333 | 513 | 554 | 0.926  |
| 8 | เกษตรศาสตร์ วีซี | 0 | 7 | 0 | 1 | 21 | 0.048 | 381 | 549 | 0.694 |
ฤดูกาลปกติ > เลกแรก > ผลการแข่งขัน > สัปดาห์ที่ 1

สนามแข่งขัน: อาคารกีฬานิมิบุตร กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 12 ธ.ค. | 09:00 | ปริ้นซ์  | 3–1 |  เกษตรศาสตร์  | 25–15 | 21–25 | 25–17 | 25–19 |   | 96–76 | P2 |
| 12 ธ.ค. | 15:00 | วิสาขา   | 2–3 |  ม.เอเชีย เกาะกูดคาบาน่า  | 25–23 | 21–25 | 22–25 | 25–20 | 14–16 | 107–109 | P2 |
| 13 ธ.ค. | 09:00 | แอร์ฟอร์ซ   | 1–3 |  นครราชสีมา เดอะมอลล์  | 16–25 | 30–28 | 22–25 | 19–25 |   | 87–103 | P2 |
| 13 ธ.ค. | 15:00 | ไดมอนด์ ฟู้ด  | 3–0 |  พิษณุโลก  | 26–24 | 25–22 | 25–15 |   |   | 76–61 | P2 |
ฤดูกาลปกติ > เลกแรก > ผลการแข่งขัน > สัปดาห์ที่ 2

สนามแข่งขัน: อาคารกีฬานิมิบุตร กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 19 ธ.ค. | 09:00 | นครราชสีมา เดอะมอลล์  | 3–1 |  ปริ้นซ์  | 25–22 | 22–25 | 25–23 | 25–20 |   | 97–90 | P2 |
| 19 ธ.ค. | 15:00 | พิษณุโลก   | 1–3 |  แอร์ฟอร์ซ  | 23–25 | 25–23 | 22–25 | 16–25 |   | 86–98 | P2 |
| 20 ธ.ค. | 09:00 | วิสาขา   | 0–3 |  ไดมอนด์ ฟู้ด  | 15–25 | 18–25 | 23–25 |   |   | 56–75 | P2 |
| 20 ธ.ค. | 12:00 | เกษตรศาสตร์   | 0–3 |  ม.เอเชีย เกาะกูดคาบาน่า  | 20–25 | 15–25 | 13–25 |   |   | 48–75 | P2 |
ฤดูกาลปกติ > เลกแรก > ผลการแข่งขัน > สัปดาห์ที่ 3

สนามแข่งขัน: อาคารกีฬานิมิบุตร กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 26 ธ.ค. | 09:00 | แอร์ฟอร์ซ   | 0–3 |  ไดมอนด์ ฟู้ด  | 18–25 | 17–25 | 19–25 |   |   | 54–75 | P2 |
| 26 ธ.ค. | 15:00 | ม.เอเชีย เกาะกูดคาบาน่า   | 0–3 |  นครราชสีมา เดอะมอลล์  | 25–27 | 12–25 | 20–25 |   |   | 57–77 | P2 |
| 27 ธ.ค. | 09:00 | ปริ้นซ์   | 1–3 |  พิษณุโลก  | 25–22 | 18–25 | 15–25 | 23–25 |   | 81–97 | P2 |
| 27 ธ.ค. | 15:00 | วิสาขา  | 3–0 |  เกษตรศาสตร์  | 25–11 | 25–19 | 25–13 |   |   | 75–43 | P2 |
ฤดูกาลปกติ > เลกแรก > ผลการแข่งขัน > สัปดาห์ที่ 4

สนามแข่งขัน: อาคารกีฬานิมิบุตร กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 13 ก.พ. | 09:00 | เกษตรศาสตร์   | 0–3 |  นครราชสีมา เดอะมอลล์  | 20–25 | 20–25 | 16–25 |   |   | 56–75 |   |
| 13 ก.พ. | 15:00 | ไดมอนด์ ฟู้ด  | 3–0 |  ปริ้นซ์  | 25–18 | 25–16 | 25–21 |   |   | 75–55 |   |
| 14 ก.พ. | 12:00 | แอร์ฟอร์ซ  | 3–0 |  วิสาขา  | 25–23 | 25–19 | 25–18 |   |   | 75–60 |   |
| 14 ก.พ. | 15:00 | พิษณุโลก  | 3–0 |  ม.เอเชีย เกาะกูดคาบาน่า  | 25–22 | 25–18 | 26–24 |   |   | 76–64 |   |
ฤดูกาลปกติ > เลกแรก > ผลการแข่งขัน > สัปดาห์ที่ 5

สนามแข่งขัน: อาคารกีฬานิมิบุตร กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 17 ก.พ. | 09:00 | ม.เอเชีย เกาะกูดคาบาน่า   | 2–3 |  แอร์ฟอร์ซ  | 23–25 | 25–16 | 25–23 | 21–25 | 13–15 | 107–104 |   |
| 17 ก.พ. | 15:00 | ปริ้นซ์  | 3–0 |  วิสาขา  | 25–23 | 29–27 | 25–23 |   |   | 79–73 |   |
| 20 ก.พ. | 09:00 | นครราชสีมา เดอะมอลล์  | 3–0 |  วิสาขา  | 25–21 | 25–20 | 25–19 |   |   | 75–60 |   |
| 20 ก.พ. | 15:00 | ปริ้นซ์   | 2–3 |  แอร์ฟอร์ซ  | 25–18 | 25–17 | 19–25 | 23–25 | 14–16 | 106–101 |   |
| 21 ก.พ. | 09:00 | ไดมอนด์ ฟู้ด  | 3–0 |  ม.เอเชีย เกาะกูดคาบาน่า  | 25–15 | 26–24 | 25–20 |   |   | 76–59 |   |
| 21 ก.พ. | 12:00 | เกษตรศาสตร์   | 0–3 |  พิษณุโลก  | 26–28 | 12–25 | 15–25 |   |   | 53–78 |   |